CELEX: 62010CN0202
Language: da
Date: 2010-04-26 00:00:00
Title: Sag C-202/10: Anmodning om præjudiciel afgørelse indgivet af Finanzgericht Hamburg (Tyskland) den 26. april 2010 — Vion Trading GmbH mod Hauptzolllamt Hamburg-Jonas

31.7.2010   
            
            
               DA
            
            
               Den Europæiske Unions Tidende
            
            
               C 209/12
            
         Anmodning om præjudiciel afgørelse indgivet af Finanzgericht Hamburg (Tyskland) den 26. april 2010 — Vion Trading GmbH mod Hauptzolllamt Hamburg-Jonas
   (Sag C-202/10)
   ()
   2010/C 209/19
   Processprog: tysk
   
      Den forelæggende ret
   
   Finanzgericht Hamburg
   
      Parter i hovedsagen
   
   
      Sagsøger: Vion Trading GmbH
   
      Sagsøgt: Hauptzolllamt Hamburg-Jonas
   
      Præjudicielle spørgsmål
   
   
               1)
            
            
               Er en analog anvendelse af forældelsesreglen i den til og med 2001 gældende affattelse af § 195 BGB på krav om tilbagebetaling af eksportrestitution, der er blevet ydet med urette, i strid med det fællesskabsretlige retssikkerhedsprincip?
            
         
               2)
            
            
               Er anvendelse af den 30-årige forældelsesfrist i § 195 BGB ved tilbagesøgning af eksportrestitution, der er blevet ydet med urette, i strid med det fællesskabsretlige proportionalitetsprincip?
            
         
               3)
            
            
               Såfremt spørgsmål 2 besvares bekræftende: Er anvendelsen af en længere national forældelsesfrist som omhandlet i artikel 3, stk. 3, i Rådets forordning (EF, Euratom) nr. 2988/95 af 18. december 1995 (1), der fastsættes i den konkrete sag som led i domstolenes retsskabende virksomhed på grundlag af en formodet ekstraordinær kompetence, i strid med det fællesskabsretlige retssikkerhedsprincip?
            
         
      (1)  EFT L 312, s. 1.